Nordhaug mistet ledertrøya i Danmark Rundt
Den nederlandske tempospesialisten Lieuwe Westra (Vacansoleil) tok seieren på femte etappe suverent foran briten Geraint Thomas (Sky) og italienske Manuele Boaro (Saxo Bank).Ned til Thomas skilte det 19 sekunder fra Westra. Nederlenderen har nå satt seg selv i god posisjon til å vinne rittet sammenlagt.OL-bronsevinner Alexander Kristoff (25) spurtet tidligere lørdag til seier på fjerde etappe. Dagen før vant Lars Petter Nordhaug (28) etappen, og samme mann tok over gul ledertrøye som sammenlagtleder av rittet. - Det går bra med norsk sykling for tiden. Både Lars Petter og jeg har tatt et steg fram i utviklingen. Etter at han vant i går, er det utrolig stort at jeg kunne vinne i dag, sa Alexander Kristoff etter etappetriumfen. Katjusja-rytteren spurtslo briten Andrew Fenn og nederlenderen Theo Bos. Heller ikke verdensmester Mark Cavendish kunne tukte nordmannen og endte på fjerdeplass på den 90 kilometer korte etappen.Cavendish fektet med armene og var tydelig irritert etter massespurten.Triumfen sendte Kristoff til topps også i rittets sprintkonkurranse. - Jeg er litt overrasket over seieren med tanke på hvor mange gode spurtere som er med her: Mark Cavendish, André Greipel, Theo Bos, Tom Boonen. Jeg håpet på en seier, men forventet det ikke.Kristoff lå på annenplass sammenlagt, ett sekund bak Nordhaug etter fjerde etappe. Spurtspesialisten ble dog også distansert på tempoen og falt nedover på sammenlagtlisten. Seieren var Kristoffs annen i proffkarrieren, som startet i BMC-laget i 2010. I mars i år vant stavangersyklisten en deletappe i det belgiske rittet 3-dagers i De Panne. Også Nordhaug har to proffseirer på CV-en, begge fra årets sesong.
Lars Petter Nordhaug og Alexander Kristoff klarte som ventet ikke å holde på den doble norske sammenlagtledelsen i Danmark rundt.